MuRu Craft kaubamärgi looja Pille-Riin Luht on pärit kaunist Lõuna-Eesti linnast Võrust ja kuna nüüdseks elukohaks on saanud imeline Muhu saar, siis MuRu Craft nime esimeses pooles saavadki kokku need kaks võrratult ilusat Eestimaa paika.
#000002
Suurimaks kireks on Pille-Riinil läbi elu olnud käsitöö. Juba lapsest saati meeldis talle nukkudele riideid õmmelda ja neid hästi lahedalt riietada. Peale keskkooli lihvis ta oskuseid veel õmbluskoolis ning seejärel erinevates tekstiiliettevõtetes. Laste sündides tekkis vajadus neile trikotaažist sallid ja mütsid teha. Kuna need said nii mugavad, praktilised ja lahedad, siis hakkas Pille-Riin mütse-salle ka kingitusteks tegema. Sealt hakkas lumepall veerema, tulid esimesed tellimused ning see viiski välja enda ettevõtte loomiseni.
#000003
Kui alguses moodustasid suurima osakaalu laste mütsid ja torusallid, siis nüüdseks on nendele lisandunud poiste ja tüdrukute pusad, pluusid, püksid ning beebide ilalapid ja tüdrukute kleidid. Põnev tooteseeria, mida lapsed väga armastavad, on “Värvi mind” riided – koera ja jänese pildiga pusad ja tuunikad, mida saab ise ära värvida.
#000006
Täiskasvanud leiavad tootevalikust nii mütse, salle, seelikuid kui ka mõnusaid tikandiga pusasid ja dresskleite.
#000007
Pille-Riin armastab värvide mängu, seega on ka MuRu Crafti kangavalik lummavalt värviline.
#000008